laion/Wikipedia-Exotic huggingface dataset:
আরিসেলু

আরিসেলু ( তেলুগু: అరిసెలు ) বা আরিসা ( ওড়িয়া: ଆରିସା ) হল ভারতের অন্ধ্র প্রদেশ, ওড়িশা, তেলেঙ্গানার রাজ্যের একটি মিষ্টি । একে কন্নড় ভাষায় কাজ্জায় ( কন্নড়: ಕಜ್ಜಾಯ ),তামিলনাড়ুতে অধিরসাম ( তামিল: அதிரசம் ) , কেরালায় নেয়াপ্পাম ( মালয়ালম: നെയ്യപ്പം ) , মারাঠিতে আনারসা, উত্তরাখণ্ড, বিহার এবং ঝাড়খণ্ডে আরসা বা আনারসা নামে অভিহিত করা হয়। আরিসেলু একটি ঐতিহ্যবাহী খাবার এবং এটি সংক্রান্তি, দশেরা, দীপাবলি, বিবাহের মতো উৎসবের সময় প্রস্তুত করা হয়। এটি চালের আটা, গুড় ( তেলেগুতে বেল্লামু ) এবং ঘি বা ভোজ্য তেল দিয়ে তৈরি। গুড়ের বদলে চিনি ব্যবহার করা যেতে পারে। প্রথমে চালের আটা বা ভেজানো চাল এবং গলিত তরল গুড় দিয়ে মেখে একটি মন্ড তৈরি করা হয়। মন্ডটি প্রথমে মাখা এবং তারপর ছোট ছোট অংশে লেচি কেটে নিয়ে চ্যাপ্টা করে পুরি বা চাপাতি তৈরি করার মত বেলতে হয়। এই চ্যাপ্টা অংশগুলো ঘি বা তেলে ভাজা হয়। শেষে এর উপরে তিল বা পোস্ত বীজ চেপে দেওয়া হয়। আরিসেলু খাবার হিসাবে ভারতের উত্তরাঞ্চলের হিমালয়ের মানুষদেরও প্রিয়। উত্তর ভারতে, আরিসেলু "আরসা" নামে পরিচিত। আরসা মিঠাই অত্যন্ত জনপ্রিয় এবং দেশের বিভিন্ন অঞ্চলে বিভিন্ন নামে একে ডাকা হয়। এটি ভারতের প্রাচীনতম মিষ্টিগুলির মধ্যে একটি। উত্তরাখণ্ডের গাড়ওয়াল অঞ্চলে, প্রায়শই সমস্ত শুভ অনুষ্ঠানে আরসা তৈরি করা হয়। উত্তরাখণ্ডের গাড়ওয়ালে আরসা একটি খুব জনপ্রিয় মিষ্টি। Ariselu Recipe Ankit (২০১৯-০৬-১২)। "Arsa - Story of A Dish Which Relates Uttarakhand & South India in 9th Century"। WildHawk (ইংরেজি ভাষায়)। সংগ্রহের তারিখ ২০২২-০৮-০২।
পানেম্ব্রমা

পানেম্ব্রমা হল একটি ধর্মনিরপেক্ষ বালিনিজ নৃত্যের ধরন। আই ওয়েয়ান বেরাতা এই নৃত্যের স্রষ্টা। ১৯৭১ সালে প্রথম এই নৃত্য জনসমক্ষে পরিবেশিত হয়েছিল। এটিতে বেশ কয়েকটি পবিত্র বালিনী নৃত্যের বৈশিষ্ট্য অন্তর্ভুক্ত আছে। আই ওয়েয়ান বেরাতা ছিলেন ইন্দোনেশিয়ার একজন নৃত্যশিল্পী যিনি ঐতিহ্যবাহী বালিনিজ নৃত্যে পারদর্শী ছিলেন, তাকে একটি নতুন, ধর্মনিরপেক্ষ নৃত্য তৈরি করার দায়িত্ব দেওয়া হয়েছিল যা পরে পানেম্ব্রমা নৃত্য হিসাবে পরিচিত হয়। লেগং, কনডং এবং পেন্ডেটের মতো ঐতিহ্যবাহী নৃত্যের সবচেয়ে সুন্দর চালগুলিকে একত্রিত করে তিনি এই নৃত্যের প্রতিষ্ঠা করেছিলেন।{sfn|Tanjung|2012}} বালিনিজ শব্দ সম্ব্রমা থেকে পানেমব্রমা শব্দটির উৎপত্তি যার অর্থ স্বাগত। স্বাগত জানানোর উদ্দেশ্যে এই নৃত্য পরিবেশিত হয়। দীর্ঘ অনুষ্ঠানের সূচনাতে এই নৃত্য সাধারণত প্রথমে পরিবেশিত হয়। বিশেষ করে ধর্মনিরপেক্ষ লেগং নৃত্যের আগে এই নৃত্যের পরিবেশন হয়। এই নৃত্যে প্রধানত যুবতী নারীরা অংশগ্রহণ করে। ধূপ এবং ফুল সহ একটি ধাতব (সাধারণত রূপা বা অ্যালুমিনিয়াম) থালা নিয়ে তারা মঞ্চে প্রবেশ করে। এই নৃত্যশিল্পীরা, দুই বা তার বেশি স্তরযুক্ত পোশাক পরিধান করে। এই বিশেষ পোশাক প্রদা নামে পরিচিত যা সোনালী কারুকার্য দিয়ে সজ্জিত থাকে। তাদের শরীরের চারপাশে তারা একটি কামবেন ( সারং ) পরিধান করে। পাশাপাশি একটি শক্তভাবে মোড়ানো কাপড় থাকে যা তাদের বুক থেকে তাদের কোমর পর্যন্ত ঢেকে রাখে। তাদের মাথায় সোনালি মস্তক পরিধেয় এবং কাঠগোলাপ থাকে। প্যানেম্‌ব্রমা নাচের শুরুতে অভিনয়শিল্পীরা হাঁটু গেড়ে প্রার্থনা করার ভংগীতে মাটিতে বসে থাকেন। এভাবে তারা অতিথিদের স্বাগত জানান এবং গেমলান বাজনা বাজতে থাকে। নর্তকীদের অংগ সঞ্চালনা হয় ধীর ও বক্রগতির হয়। পরিবেশনার শেষে নৃত্যশিল্পীরা বৃত্তাকার সমূহে একে অপরের নিকটে আসে এবং শ্রোতাদের দিকে সুগন্ধী ফুল নিক্ষেপ করে। অন্যান্য কিছু বালিনী নৃত্যের মত, প্যানেম্‌ব্রমার মাধ্যমে কোন গল্প বা কথানক উপস্থাপনা করা হয়না। Picard 2006, পৃ. 230। Laskewicz 2003b, পৃ. 31। Heimarck 2003, পৃ. 179। Laskewicz 2003a। Kusmayati 1992। Suardana 2012।
নন্দ কিশোর

এ. নন্দ কিশোর (তেলুগু: ఎ. నంద్ కిషోర్; জন্ম ১০ জুলাই ১৯৭০) একজন ভারতীয় প্রাক্তন প্রথম-শ্রেণীর ক্রিকেটার। তিনি এখন একজন আম্পায়ার এবং ২০১৫-১৬ রণজি ট্রফির ম্যাচে আম্পায়ার হিসাবে দাঁড়িয়েছিলেন। "Nand Kishore"। ESPN Cricinfo। সংগ্রহের তারিখ ৭ অক্টোবর ২০১৫।  "Ranji Trophy, Group A: Rajasthan v Delhi at Jaipur, Oct 1–4, 2015"। ESPN Cricinfo। সংগ্রহের তারিখ ৭ অক্টোবর ২০১৫।  ইএসপিএনক্রিকইনফোতে নন্দ কিশোর (ইংরেজি)
হাশপাপি

হাশপাপি হল একধরনের ছোট গোলাকার মুখরোচক সুখাদ্য যা ভুট্টার গুঁড়ো দিয়ে তৈরি ব্যাটার ডুবো তেলে ভেজে তৈরি করা হয়। হাশপাপিকে প্রায়শই সামুদ্রিক খাবার এবং অন্যান্য ডুবো তেলে ভাজা খাবারের সাথে পার্শ্ব খাবার হিসাবে পরিবেশন করা হয়। রান্নায় ভুট্টা ব্যবহার আদিবাসী আমেরিকানদের মধ্যে শুরু হয়েছিল। এই আদিবাসী আমেরিকান লোকেরা প্রথম সফলভাবে ভুট্টা চাষ করেছিল। চেরোকি, চিকাসও, চক্টো, ক্রিক এবং সেমিনোল ইত্যাদি স্থানীয় জনজাতিদের রান্নার প্রধান উপাদানগুলির মধ্যে একটি হল ভুট্টা যা খাবারে পিষে মেশানো। তারা ভুট্টার উপর ক্ষারীয় লবণ ও লেবু মাখিয়ে খাবার হিসাবে গ্রহন করত। এটি একটি আদিবাসী আমেরিকান খাদ্যাভ্যাসের প্রনালী যা নিক্সটামালাইজেশন নামে পরিচিত। মার্কিন গৃহযুদ্ধের সময় কর্নব্রেড (ভুট্টার আটায় তৈরি রুটি) বেশ জনপ্রিয় ছিল কারণ এটি সস্তা ছিল এবং বিভিন্ন আকারের তৈরি করা হত। হাশপাপি শব্দটি প্রথম নথিভুক্ত হয় ১৮৯৯ সালে। এই নামের উৎস সম্পর্কে কোনো নির্ভরযোগ্য সূত্র নেই। জনৈক ব্যক্তি দাবি করেন যে শিকারী, জেলে বা বাবুর্চি পেশার সাথে যুক্ত মানুষদের থেকে এই খাবারের নামকরন হয়েছে। তারা কিছু মৌলিক ভুট্টার মিশ্রণ দিয়ে তৈরি এই খাবার তাদের পোষা কুকুরছানাদের (ইংরেজিতে কুকুরছানাকে পাপি বলা হয়) খাওয়াতেন। তাদের রান্নার সময় যাতে তাদের পোষা কুকুরেরা চুপ (ইংরেজি হাশ) করে থাকে এবং তাদের বিরক্ত না করে তাই তারা কুকুরদের এটি খাওয়াতেন। এই লোককথা থেকেই এই হাশপাপি নামের উৎপত্তি। এটি দক্ষিণ ক্যারোলিনা নদী অঞ্চলের খাবার রেড-হর্স ব্রেড -এর অনুরূপ বলে দবি করা হয়। প্রাক্তন ক্রীতদাস রাধুনী রোমিও গোভানের নামের সাথে যুক্ত এই রেড-হর্স ব্রেড তৈরি করতে প্রায় একই উপাদান ব্যবহার হয় বলে জানা যায়। মনে করা হয় এই রেড-হর্স ব্রেড ১৯২৭ সালের দিকে জর্জিয়াতে হাশপাপি নামে পরিচিত হয়ে ওঠে। তারপর ১৯৪৩ সালের দিকে ফ্লোরিডায় এটি জাতীয় আকর্ষণ হয়ে ওঠে। হাশপাপির সাধারণ উপাদানগুলির মধ্যে রয়েছে কর্নমিল (ভুট্টা গুড়ো), গমের আটা, ডিম, লবণ, বেকিং সোডা, দুধ বা বাটারমিল্ক এবং জল। এতে পেঁয়াজ, পেঁয়াজ শাক (স্ক্যালিয়ন), রসুন, একটি গোটা ভুট্টা এবং মরিচ ব্যবহার করা যেতে পারে। কখনও কখনও এটি তৈরিতে প্যানকেক গোলাও ব্যবহার করা হয়। সমস্ত উপাদানগুলির মধ্যে সামঞ্জস্য রেখে তাদের ভালভাবে মিশ্রিত করে ঘন গোলাটি প্রস্তুত করা হয় এবং গরম তেলে একবার এক চামচ ফেলে গোলার গুনমান পরীক্ষা করা হয়। অনেক পুরানো রন্ধন প্রণালীতে মাছের সাথে একই তেলে এই হাশপাপির ব্যাটার ভাজার পরামর্শ দেওয়া হয়েছে। ছোট গোল বলগুলি খাস্তা সোনালি বাদামী হওয়া পর্যন্ত ভাজা হয় এবং পরে ঠান্ডা করা হয়। হাশপাপি প্রায়ই সামুদ্রিক খাবার বা বারবিকিউ করা খাবারের সাথে পরিবেশন করা হয়। এগুলি সাধারণত বাড়িতে তৈরি করা হয় বা রেস্তোঁরাতে খাবার হিসাবে পরিবেশন করা হয়। Dragonwagon, Crescent (২০০৭)। The Cornbread Gospels। Workman Publishing। আইএসবিএন 978-0-7611-1916-6।  Harper, Douglas। "hush"। Online Etymology Dictionary। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dull, S.R. (২০০৬)। Southern Cooking। University of Georgia Press। আইএসবিএন 9780820328539। সংগ্রহের তারিখ জুন ৯, ২০১৯।  Grimes, A. C. (২০২০-০৯-০৬)। "The True Origin Of Hushpuppies - Mashed"। Mashed.com (ইংরেজি ভাষায়)। সংগ্রহের তারিখ ২০২২-০৫-০৬।  "The Real History of Hushpuppies"। Serious Eats (ইংরেজি ভাষায়)। সংগ্রহের তারিখ ২০২২-০৫-০৬।  Cf. McCormick product, "Golden Dipt Hush Puppy Corn Meal Mix", ingredients and preparation on box
সদাশিব আইয়ার

সদাশিব আইয়ার (জন্ম ২৯ ডিসেম্বর ১৯৭২) একজন ভারতীয় প্রাক্তন প্রথম শ্রেণীর ক্রিকেটার । তিনি এখন একজন আম্পায়ার এবং ২০১৫-১৬ রণজি ট্রফির ম্যাচে প্রথম আম্পায়ার হিসাবে দাঁড়িয়ে ছিলেন। "Sadashiv Iyer"। ESPN Cricinfo। সংগ্রহের তারিখ ১১ অক্টোবর ২০১৫।  "Ranji Trophy, Group A: Odisha v Maharashtra at Cuttack, Oct 8-11, 2015"। ESPN Cricinfo। সংগ্রহের তারিখ ১১ অক্টোবর ২০১৫।  ইএসপিএনক্রিকইনফোতে সদাশিব আইয়ার (ইংরেজি)
হিশাম গাজ্জী

হিশাম গাজ্জী (আরবি: هشام الغزي) (জন্ম: ১৯২৩) একজন সিরীয় আইনজীবী, প্রাক্তন ডেপ্যুটি মন্ত্রী এবং সংস্কারবাদী ইসলামি চিন্তাবিদ। গাজ্জী পরিবার দামেস্কে চৌদ্দ শতাব্দী ধরে বসবাস করছেন। পরিবারটির বংশে পণ্ডিত ও বিচারকদের উল্লেখযোগ্য উপস্থিতি আছে। ১৯২৩ সালে জন্ম লাভ করা গাজ্জী আরব আইন ইনস্টিটিউট (বর্তমানে দামেস্ক বিশ্ববিদ্যালয়ের আইন অনুষদ) হতে স্নাতক লাভ করেন। তিনি অল্প সময় আইন অনুশীলন করে সিরিয়ার অর্থ মন্ত্রণালয়ে (১৯৪৭ - ১৯৮৬) কাজ করেন। এখানে তিনি ক্রমান্বয়ে সরকারি রাজস্ব দপ্তরের পরিচালক, ডেপ্যুটি মন্ত্রী এবং বিশেষ জীবাশ্ম বোর্ডের প্রধান হিসেবে দ্বায়িত্ব পালন করেন। কর্মরত অবস্থায় তিনি সুবিবেচনা, শৃঙ্খলা এবং দুর্নীতি বিরোধী অবস্থানের কারণে সুনাম অর্জন করেন। আধুনিক ও ঐতিহ্যবাহী ইসলামের উপর লেখা কিছু বইয়ে, গাজ্জী কুরআনের কিছু আয়াতের প্রথাগত ব্যাখ্যার সমালোচনা করেন। তিনি অনেক হাদিসের গ্রহণযোগ্যতা ও সংগতি নিয়েও সমালোচনা করেন। তিনি আল-ঘাইয়া (কোনো আইন তৈরির পেছনে উদ্দেশ্য ও উপকারিতা অনুসন্ধান), ইলাফ (মানবিক প্রতিষ্ঠান হিসেবে মানুষের মধ্যে পারস্পরিক সৌহার্দ্য ও অংশীদারিত্ব), তাহফুত আল-তুরাথ (ঐতিহ্যবাহী শিক্ষার অসংগতি) এবং আল-ইনসান আল-ধামির (সচেতনতার মাধ্যমে পরিচিত ও অবগত মানুষ) নামক বিষয়সমূহকে পুনরুজ্জীবিত ও পুনঃসংজ্ঞায়িত করেন। এসব বিষয়সমূহ তিনি মতবাদগত ও প্রাতিষ্ঠানিক নির্যাতন, অন্ধ অনুকরণ ও শূন্যবাদের বিরুদ্ধে এবং মানব চিন্তা ও কর্মের স্বাধীনতার পক্ষে ব্যবহার করেন। আইন বিষয়ে তার দক্ষতা ও অর্থনৈতিক বিষয়ে সচেতনতার পাশাপাশি সমাজতন্ত্রী মনোভাব ও পশ্চিমা লেখকদের সম্পর্কে জ্ঞান তার লেখায় একটি অনন্য বৈশিষ্ট্য (এবং উত্তেজনা) এনে দেয়। তিনি ক্রমশ ইসলামি বিষয়াদিতে সীমাবদ্ধ না থেকে বৃহত্তর মানব বৈশিষ্ট্য নিয়ে আলোচনা করতে থাকেন। লেখকের লেখা কিছু বই নিম্নরুপ। বুনা আল-ইসলাম (ইসলামের গঠন ও প্রতিষ্ঠান), দার উসামা, দামেস্ক, ১৯৯২ আল-মিতহাক আল-ইসলামি বি-ইউদাহ ইলা-ই-কুরআন (কুরআন ভিত্তিক ইসলামি সনদ), আল-দার আল-ওয়াতনাইয়্যাহ আল-জাদিদাহ, দামেস্ক, ২০০৪ আল-ইনসান মান ইউকান? (কি মানুষকে মানুষ বানায়?), দার লাস, দামেস্ক, ২০০৮ Worldcat প্রবেশদ্বার:  Biography Asia Islam Books
যোগাযোগ-প্রণালীর ধারণক্ষমতা

তড়িৎ প্রকৌশল, পরিগণক (কম্পিউটার) বিজ্ঞান ও তথ্য তত্ত্ব ক্ষেত্রে যোগাযোগ-প্রণালীর ধারণক্ষমতা বলতে কোনও যোগাযোগ প্রণালীর ভেতর দিয়ে যে হারে নির্ভরযোগ্যভাবে তথ্য প্রেরণ বা স্থানান্তর করা সম্ভব, সে হারের আঁটো ঊর্ধ্ব সীমাকে বোঝায়। কোলাহলপূর্ণ যোগাযোগ প্রণালী সংকেতলিখন উপপাদ্য অনুযায়ী কোনও প্রদত্ত যোগাযোগ প্রণালীর ধারণক্ষমতা হল যাদৃচ্ছিক ক্ষুদ্র ত্রুটির সম্ভাবনাসহ সর্বোচ্চ তথ্য হার (যার একক হল প্রতি একক সময়ে তথ্য) ১৯৪৮ সালে ক্লড শ্যানন প্রণীত তথ্য তত্ত্বে যোগাযোগ প্রণালীর ধারণক্ষমতার ধারণাটির সংজ্ঞা ও সেটিকে পরিগণনা করার একটি গাণিতিক প্রতিমান (মডেল) প্রদান করা হয়েছে। তত্ত্বটির প্রধান ফলাফলটি অনুযায়ী উপরে সংজ্ঞায়িত যোগাযোগ প্রণালীর ধারণক্ষমতা হল প্রণালীর প্রবিষ্ট ও বহির্গত উপাত্তের মধ্যকার পারস্পরিক তথ্যের সর্বোচ্চ পরিমাণ, যেখানে প্রবিষ্ট বিতরণের সাপেক্ষে সর্বোচ্চকরণ করা হয়। যোগাযোগ প্রণালীর ধারণাটি আধুনিক তারভিত্তিক ও তারবিহীন যোগাযোগ ব্যবস্থাগুলির বিকাশে কেন্দ্রীয় ভূমিকা রেখেছে। নতুন নতুন ত্রুটি সংশোধন সংকেতলিখন পদ্ধতির আগমনের ফলে তথ্য স্থানান্তরে যোগাযোগ প্রণালীর ধারণক্ষমতাতে প্রতিশ্রুত সীমার খুব কাছাকাছি সাফল্য অর্জন করা সম্ভব হয়েছে। Saleem Bhatti। "Channel capacity"। Lecture notes for M.Sc. Data Communication Networks and Distributed Systems D51 -- Basic Communications and Networks। ২০০৭-০৮-২১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jim Lesurf। "Signals look like noise!"। Information and Measurement, 2nd ed.। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thomas M. Cover, Joy A. Thomas (২০০৬)। Elements of Information Theory। John Wiley & Sons, New York। আইএসবিএন 9781118585771। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অপসংকেত (ইলেকট্রন বিজ্ঞান)

ইলেকট্রন বিজ্ঞানে অপসংকেত বলতে কোনও বৈদ্যুতিক সংকেতের ভেতরে অবাঞ্ছিত গোলযোগকে বোঝায়। ইলেকট্রনীয় কলকৌশলগুলি দ্বারা উৎপাদিত অপসংকেতগুলি বহু বিভিন্ন ধরনের হতে পারে, কেননা এগুলি একাধিক ভিন্ন ভিন্ন ক্রিয়ার প্রভাবে ঘটে থাকে। অপসংকেত পদার্থবিজ্ঞানের স্বাভাবিক একটি ধারণা এবং বিশেষত তাপগতিবিজ্ঞানের কেন্দ্রীয় একটি ধারণা। বৈদ্যুতিক রোধবিশিষ্ট যেকোনও পরিবাহী পদার্থ স্বাভাবিকভাবেই তাপীয় অপসংকেত উৎপাদন করবে। কেবলমাত্রা হিমজননের মাধ্যমে তাপীয় অপসংকেত সম্পূর্ণ দূর করা সম্ভব, তবে এর পরেও স্বাভাবিকভাবেই কোয়ান্টামীয় অপসংকেত অবশিষ্ট রয়ে যাবে। ইলেকট্রনীয় অপসংকেত সংকেত প্রক্রিয়াজাতকরণে পর্যবেক্ষণকৃত অপসংকেতের একটি সাধারণ উপাংশ। টেলিযোগাযোগ ব্যবস্থাগুলিতে অপসংকেত হল যোগাযোগ প্রণালীর ভেতরে উপকারী তথ্য সংকেতের মধ্যে কোনও ত্রুটি বা অবাঞ্ছিত দৈব গোলযোগ। এই অপসংকেত হল প্রাকৃতিক বা কদাচিৎ মানবনির্মিত উৎস থেকে আগত অবাঞ্ছিত বা গোলযোগ সৃষ্টিকারী শক্তির যোগফল। তবে অপসংকেতকে সাধারণত বিঘ্নতা থেকে পৃথক গণ্য করা হয়। বিঘ্নতা হল আড়কথন (ক্রসটক), ইচ্ছাকৃত বেতারসংকেত প্রেরণে বাধাসৃষ্টি (রেডিও জ্যামিং) কিংবা নির্দিষ্ট সম্প্রচারযন্ত্র থেকে আগত অন্য কোনও অবাঞ্ছিত তড়িৎচুম্বকীয় বিঘ্নতা। তাই সংকেত-অপসংকেত অনুপাত ছাড়াও সংকেত-বিঘ্নতা অনুপাত এবং সংকেত বনাম অপসংকেত ও বিঘ্নতা অনুপাত নামক রাশিগুলির ব্যবহার বিদ্যমান। অধিকন্তু অপসংকেত ও বিকৃতির মধ্যেও পার্থক্য করা হয়। বিকৃতি হল যোগাযোগ যন্ত্রপাতির দ্বারা সংকেতের তরঙ্গরূপের অবাঞ্ছিত প্রণালীবদ্ধ পরিবর্তন সাধন। এ কারণে সংকেত বনাম অপসংকেত ও বিকৃতি অনুপাত এবং সম্পূর্ণ সমমেল বিকৃতি ও অপসংকেত রাশিগুলির ব্যবহার বিদ্যমান। যদিও অপসংকেত সাধারণত অবাঞ্ছিত হয়ে থাকে, তথাপিও এটি কিছু কিছু প্রযুক্তিতে উপকারী ভূমিকা পালন করতে পারে, যেমন দৈব সংখ্যা উৎপাদন এবং ঐচ্ছিক অপসংকেত (ডিদার) প্রযুক্তি। Motchenbacher, C. D.; Connelly, J. A. (১৯৯৩)। Low-noise electronic system design। Wiley Interscience। আইএসবিএন 0-471-57742-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আড়কথন - crosstalk ইলেকট্রন বিজ্ঞান - electronics ইলেকট্রনীয় অপসংকেত - electronic noise ইলেকট্রনীয় কলকৌশল - electronic device ঐচ্ছিক অপসংকেত - dither কোয়ান্টামীয় অপসংকেত - quantum noise গোলাপী অপসংকেত - pink noise তড়িৎচুম্বকীয় বিঘ্নতা - electromagnetic interference দৈব গোলযোগ - random disturbance দৈব সংখ্যা উৎপাদন - random number generation বিকৃতি - distortion বিঘ্নতা - interference বেতারসংকেত প্রেরণে বাধাসৃষ্টি -radio jamming বৈদ্যুতিক সংকেত - electrical signal যোগাযোগ যন্ত্রপাতি - communication equipment সংকেত প্রক্রিয়াজাতকরণ - signal processing সংকেত বনাম অপসংকেত ও বিকৃতি অনুপাত - signal-to-noise and distortion ratio সংকেত বনাম অপসংকেত ও বিঘ্নতা অনুপাত - signal-noise plus interference ratio সংকেত-অপসংকেত অনুপাত - signal-noise ratio সংকেতের তরঙ্গরূপ - signal waveform সম্পূর্ণ সমমেল বিকৃতি ও অপসংকেত - total harmonic distortion plus noise সম্প্রচারযন্ত্র - transmitter
দোংচিমি

দোংচিমি হল এক ধরনের কিমচি যা কোরিয়ান রন্ধনপ্রণালীর অন্তর্গত। কোরিয়ান মূলা, নাপা বাঁধাকপি, পেয়াজকলি, সবুজ আচার মরিচ, আদা, কোরিয়ান নাশপাতি এবং জলযুক্ত ব্রাইনের সমন্বয়ে এই দোংচিমি তৈরি করা হয়। দং কথার আক্ষরিক অর্থ হল শীত এবং চিমি হল কিমচির একটি প্রাচীন পরিভাষা। এর থেকে বোঝা যায় যে এই কিমচি ঐতিহ্যগতভাবে শীতের মরসুমে খাওয়া হয়। দোংচিমি অন্যান্য জাতের কিমচির মতোই গাঁজন পদ্ধতিতে তৈরি করা হয়, তবে এই কিমচি তৈরি হতে অপেক্ষাকৃত কম সময় লাগে (২-৩ দিন)। বছরের যেকোনো সময় এটি তৈরি করা গেলেও সাধারণত গিমজং মরসুমে (শীত ঋতু) দোংচিমি তৈরি করার রীতি আছে। উত্তর কোরিয়ার হামগিয়ং-ডো এবং পিয়ংগান-ডো অঞ্চল নিয়ে গঠিত স্থান সমূহ তাদের দোংচিমির জন্য বিশেষভাবে বিখ্যাত। জলীয় দোংচিমি দোংচিমি গুকসু (দোংচিমি দিয়ে তৈরি ঠান্ডা নুডল স্যুপ) এবং নাংমিওন(স্থানীয় খাবার) তৈরির জন্য স্যুপ হিসাবে ব্যবহৃত হয়। এর সমৃদ্ধ স্বাদের জন্য এটি তেওক বা ভাপা মিষ্টি আলুর সাথে পরিবেশন করা হয়। দোংচিমির সবচেয়ে গুরুত্বপূর্ণ উপাদান হল মূলা। এতে সবুজ বা লাল লংকা যোগ করা যেতে পারে কিন্তু তার সবসময় প্রয়োজন হয় না। সরিষা গাছের পাতা, রসুন, আদা ইত্যাদি অন্যান্য লবনাক্ত উপাদান সংযোগ করে এটি তৈরি করা যেতে পারে। মূলা এবং নাপা বাঁধাকপির ভেতর বিভিন্ন সুস্বাদু ও মশলাদার খাদ্য উপাদান, যেমন, কোরিয়ান চিভস (পেঁয়াজকলি), লাল মরিচ, রসুন, আদা ইত্যাদি দিয়ে ভরাট করা হয়। তারপর গাঁজন করার আগে গভীর গন্ধযুক্ত করার জন্য এর সাথে কেল্প স্টক(সুগন্ধী হাল্কা জলীয় মিশ্রণ) যোগ করা হয়। বাঁশের পাতা এই দোংচিমির একটি প্রধান উপাদান যা দোংচিমিকে একটি খাস্তা এবং মুখরোচক স্বাদ দেয়। কম সোডিয়াম থাকার কারণে এই দোংচিমির অন্যান্য জাতের তুলনায় গাঁজন প্রক্রিয়া সম্পুর্ণ হতে বেশি সময় লাগে। তবে এটি অনেক বেশি সময় ধরে সংরক্ষণ করা যায়। এটি দক্ষিণ জিওল্লা প্রদেশের একটি স্থানীয় বিশেষত্ব। এর প্রধান উপাদান ছোট মূলা, ইউজা(স্থানীয় খাদ্য উপাদান) ও ডালিম। সুগন্ধের জন্য এই তেদোংচিমি কোরিয়ান নাশপাতি যোগ করা হয়। অঞ্চল এবং ব্যক্তিগত স্বাদের উপর নির্ভর করে দোংচিমির আরও অনেক বৈচিত্র্য রয়েছে। Dongchimi (Radish Liquid Kimchi) (কোরীয় ভাষায়) Ibuk cuisine (이북음식) ওয়েব্যাক মেশিনে আর্কাইভকৃত ২০০৯-০৬-০৮ তারিখে from 전통항토음식문화연구원 "동치미"। ২০০৭-০৩-০৪ তারিখে মূল থেকে আর্কাইভ করা। সংগ্রহের তারিখ ২০০৮-০১-২১।  (Kor) "Baechu dongchimi (배추동치미)" (কোরীয় ভাষায়)। Doosan Encyclopedia। [স্থায়ীভাবে অকার্যকর সংযোগ] "Daenamu dongchimi (대나무동치미)" (কোরীয় ভাষায়)। Doosan Encyclopedia। [স্থায়ীভাবে অকার্যকর সংযোগ] "Gungjung dongchimi (궁중동치미)" (কোরীয় ভাষায়)। Doosan Encyclopedia। [স্থায়ীভাবে অকার্যকর সংযোগ]
অমুলিয়া কমল

অমুলিয়া কমল (জন্ম ১১ই জুলাই ১৯৮৪) হলেন একজন ভারতীয় ফুটবল প্রশিক্ষক এবং প্রাক্তন ফুটবলার যিনি একজন মিডফিল্ডার হিসেবে খেলেছেন। ১৯৮৪ সালের ১১ই জুলাই অমুলিয়া জন্মগ্রহণ করেন বেঙ্গালুরুতে, এক ফুটবল পরিবারে। তাঁর বাবা ও মায়ের নাম যথাক্রমে কমল গঙ্গাধরন ও চিত্রা গঙ্গাধরন। তাঁর বাবা কমল একজন রাজ্য পর্যায়ের ফুটবলার ছিলেন, এবং তাঁর মা চিত্রা গোলরক্ষক হিসেবে কর্ণাটকের হয়ে খেলেছেন এবং ভারতের মহিলা জাতীয় ফুটবল দলের প্রতিনিধিত্ব করেছেন, ১৯৭০ - ৮০-এর দশকে তিনি জাতীয় দলের অধিনায়কও ছিলেন। অমুলিয়া ২০০৮ এএফসি মহিলা এশিয়ান কাপ যোগ্যতা নির্ণায়ক খেলায় এবং ২০১২ গ্রীষ্মকালীন অলিম্পিকে ফুটবলে মহিলাদের এশিয়ান বাছাইপর্বে ভারতের প্রতিনিধিত্ব করেছিলেন। তিনি ২০১০ সালের সাফ মহিলা চ্যাম্পিয়নশিপ এবং ২০১০ দক্ষিণ এশীয় গেমসে খেলা জাতীয় বিজয়ী দলেরও অংশ ছিলেন। অমুলিয়া কর্ণাটকের একমাত্র খেলোয়াড় যিনি এই দক্ষিণ এশীয় গেমসে সোনা জয়ী ভারতীয় দলের অংশ ছিলেন। তিনি ২০১৪ এশিয়ান গেমসে দলের সদস্য ছিলেন। তিনি ২০১০ সালে একলব্য পুরস্কার জিতেছিলেন, ক্রীড়ায় অসামান্য প্রদর্শনের জন্য কর্ণাটক সরকারের পক্ষ থেকে এই পুরস্কারটি দেওয়া হয়। ক্রীড়া জীবন থেকে অবসর নেওয়ার পর, অমুলিয়া তাঁর বাবা ও মায়ের মতোই প্রশিক্ষণে চলে আসেন। তাঁকে ২০২২-২৩ সিনিয়র মহিলা জাতীয় ফুটবল চ্যাম্পিয়নশিপ মরশুমের জন্য কর্ণাটক মহিলা ফুটবল দলের প্রধান প্রশিক্ষক নিযুক্ত করা হয়েছিল। ভারত সাফ চ্যাম্পিয়নশিপ : ২০১০ দক্ষিণ এশীয় গেমসের স্বর্ণপদক: ২০১০ "Amoolya Kamal"। AIFF। ১ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০২২।  "Amoolya Kamal"। AFC। ১ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০২২।  Apr 1, Bangalore Mirror Bureau / Updated:; 2023; Ist, 06:00। "In her parents' footsteps: All eyes on the coach"। Bangalore Mirror (ইংরেজি ভাষায়)। সংগ্রহের তারিখ ২০২৩-০৪-০৩।  "Mamma's girl"। The Hindu। ৩ মার্চ ২০১০। ১ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২২।  "Mother, daughter team up to bring football glory"। The Hindustan TImes। ২৪ আগস্ট ২০১৪। ১ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২২।  "Mamma's girl"। সংগ্রহের তারিখ ৩ এপ্রিল ২০২৩।  "Supermom of Indian football who won a gold for India - Amoolya"। The Bridge। ২০ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০২১।  "In her parents' footsteps: All eyes on the coach"। Bangalore Mirror। ১ এপ্রিল ২০২৩।  অল ইন্ডিয়া ফুটবল ফেডারেশনে অমুলিয়া কামাল গ্লোবাল স্পোর্টস আর্কাইভে অমুলিয়া কমল ইউরোস্পোর্টে অমুলিয়া কামাল
মায়মল রকি

মায়মল রকি (জন্ম ১৯শে মে ১৯৮৪) হলেন একজন ভারতীয় ফুটবল ম্যানেজার এবং প্রাক্তন ফুটবলার। তিনি বর্তমানে ভারতীয় মহিলা অনূর্ধ্ব-২০ ফুটবল দলের প্রধান প্রশিক্ষক। এছাড়াও তিনিই ছিলেন ভারতের মহিলা জাতীয় ফুটবল দলের প্রথম প্রধান মহিলা প্রশিক্ষক। মায়মল তাঁর ক্রীড়া জীবন শুরু করেন অ্যাথলেটিক্সে। এরপর তিনি ফুটবলের প্রতিও আকৃষ্ট হতে থাকেন এবং ২০০০ সালে ফুটবলের জাতীয় চ্যাম্পিয়নশিপে গোয়ার প্রতিনিধিত্ব করেন। পরের বছর, মায়মল ভারতীয় মহিলা সিনিয়র দলের হয়ে রাইট ব্যাক হিসেবে আন্তর্জাতিক অভিষেক করেন। তাঁর প্রথম আন্তর্জাতিক টুর্নামেন্ট ছিল এশিয়ান ফুটবল কনফেডারেশন উইমেনস চ্যাম্পিয়নশিপ ২০০১। এটি চাইনিজ তাইপেইতে অনুষ্ঠিত হয়েছিল। সেই সময় তাঁর বয়স ছিল ১৭ বছর। মায়মল ২০১২ সাল পর্যন্ত খেলা চালিয়ে যান। একজন কোচ হিসেবে, মায়মলের এএফসি 'ক' প্রশিক্ষক শংসাপত্র আছে এবং এছাড়াও তিনি এআইএফএফ 'ঘ' লাইসেন্স প্রশিক্ষক কোর্সের একজন প্রশিক্ষক। ভারতীয় সিনিয়র মহিলা জাতীয় দলের প্রধান কোচ হিসেবে নিযুক্ত হওয়ার আগে, তিনি ২০১২ সাল থেকে সর্ব ভারতীয় ফুটবল ফেডারেশন থেকে জুনিয়র দলগুলির কোচিং করার দায়িত্ব পেয়েছিলেন। তারপরে তিনি সহকারী কোচ হিসাবে সিনিয়র পদে দায়িত্ব পান। যখন মায়মল ভারতীয় দলের সাথে প্রশিক্ষক হিসেবে থাকেন না, তখন তিনি গোয়ার স্পোর্টস অথরিটির সাথে ফুটবল প্রশিক্ষক হিসেবে কাজ করেন। ভারতীয় মহিলা দলের প্রধান প্রশিক্ষক হিসেবে তাঁর প্রথম দায়িত্ব ছিল ২০১৮ সালের সিওটিআইএফ টুর্নামেন্ট। ২০২১ সালের ১৯শে জুলাই, মায়মল ব্যক্তিগত কারণ দেখিয়ে ভারতীয় মহিলা দলের প্রধান প্রশিক্ষকের পদ থেকে পদত্যাগ করেন। ২০২৩ সালের জানুয়ারিতে, তিনি ভারতের মহিলা অনূর্ধ্ব- ২০ ফুটবল দলের প্রধান প্রশিক্ষক নিযুক্ত হন। ভারত মহিলা সাফ মহিলা চ্যাম্পিয়নশিপ : ২০১৯ দক্ষিণ এশীয় গেমসের স্বর্ণপদক: ২০১৯ "Maymol Rocky"। Global Sports Archive। সংগ্রহের তারিখ ১৯ ফেব্রুয়ারি ২০২২।  "Newly appointed Indian women's football coach Maymol Rocky wants more games for her players"।  "Goa's Maymol is the Rocky of Female soccer"। oHeraldo (ইংরেজি ভাষায়)। ২০১৮-১১-১২ তারিখে মূল থেকে আর্কাইভ করা। সংগ্রহের তারিখ ২০১৮-১১-১২।  "Indian women's football coach Maymol Rocky: Breaking glass ceiling one at a time"। dna (ইংরেজি ভাষায়)। ২০১৭-০৮-০৮। সংগ্রহের তারিখ ২০১৮-১১-১২।  "Foreign coach likely for women's team as Maymol quits"। The Times Of India। ২০ জুলাই ২০২১। সংগ্রহের তারিখ ২০ জুলাই ২০২১।  "Indian U-20 women's team to train in Chennai"। The Bridge। ৬ জানুয়ারি ২০২৩।
থেপলা

থেপলা (গুজরাটি: થેપલા) হল এক নরম ভারতীয় রুটিজাতীয় খাবার যা সাধারণত গুজরাটি রন্ধনশৈলীর অন্তর্গত। এটি সাধারণত প্রাতঃরাশ হিসাবে খাওয়া হয়, বা জলখাবার হিসাবেও খাওয়া যেতে পারে। এটি পার্শ্ব‌ খাবার হিসাবে বা শেষ বিকেলে জলখাবার হিসাবেও পরিবেশন করা যেতে পারে। থেপলা গমের আটা, বেসন (বেসন), মেথি ( মেথি পাতা) এবং অন্যান্য মশলা দিয়ে তৈরি করা যেতে পারে। দই, লাল রসুনের চাটনি এবং ছুন্দো (মিষ্টি আমের আচার) এর সাথে থেপলা খাওয়া হয়। বিভিন্ন উপাদান সহযোগে বিভিন্ন প্রকারের থেপলা রান্না করা হয়। থেপলার সাধারণ উপাদানের মধ্যে রয়েছে মেথি, মুলো এবং লাউ। থেপলা আলুমাখা, মিশ্র শাকসবজি বা রসুন দিয়েও তৈরি করা যেতে পারে। ঐতিহ্যবাহী এই খাবারের সবচেয়ে জনপ্রিয় সংস্করণ হল মেথি থেপলা। চাপাতি সম্পূর্ণভাবে সাদা ময়দা (সূক্ষ্ম) দিয়ে তৈরি করা হয়। চাপাতি একটি দৈনন্দিন খাবার, সাধারণত তেল বা ঘি ছাড়াই রান্না করা হয় এবং চাপাতি সেঁকে নেওয়ার পর তাকে খোলা শিখায় রান্না করে ফুলিয়ে তোলা হয়। চাপাতির উপরে কিছু ঘি ছড়িয়ে দেওয়া হয়। থেপলায় প্রধানত বিভিন্ন শস্য উপাদান থাকে, বিশেষত ছোলা এবং বাজরের ময়দা যোগ করে পুরো গমের আটা দিয়ে থেপলা তৈরি করা হয়। যখন দূর ভ্রমণের খাবার হিসাবে থেপলা তৈরি করা হয় তখন ময়দায় জলের পরিবর্তে দুধ, অতিরিক্ত ঘি/তেল দিয়ে একটি শক্ত ময়দার মণ্ড তৈরি করা হয়। এর ফলে বানানো থেপলা অনেকদিত ভালো থাকে। "Thepla Recipe: How to Make Thepla"। recipes.timesofindia.com (ইংরেজি ভাষায়)। সংগ্রহের তারিখ ২০১৮-০৪-২৮।  "mooli thepla recipe, how to make mooli thepla recipe | radish thepla recipe"। www.vegrecipesofindia.com (ইংরেজি ভাষায়)। সংগ্রহের তারিখ ২০১৮-০৫-০১।  How to make authentic Gujarati thepla:https://food.ndtv.com/food-drinks/indian-cooking-tips-how-to-make-authentic-gujarati-thepla-at-home-recipe-video-2103685 "methi thepla recipe, how to make gujarati methi thepla recipe | methi recipes"। www.vegrecipesofindia.com (ইংরেজি ভাষায়)। সংগ্রহের তারিখ ২০১৮-০৫-০১।  "lauki thepla recipe | dudhi na thepla recipe | gujarati lauki thepla recipe"। www.vegrecipesofindia.com (ইংরেজি ভাষায়)। সংগ্রহের তারিখ ২০১৮-০৫-০১।  Bored of roti, try methi thepla: https://indianexpress.com/article/lifestyle/food-wine/methi-thepla-recipe-if-you-are-bored-of-regular-roti-6384685/
ভাবনা (ভারতীয় দর্শন)

ভাবনা (সংস্কৃত: भावना) একটি সংস্কৃত শব্দ, যার অর্থ "উৎপাদন করা",  "অস্তিত্বে ডাকা", এবং পালি ভাষায় অর্থ ধ্যান। ভাবনা হলো ধ্যানের কৌশল যা যোগে ব্যবহৃত হয়। ভাবনায়, অনুশীলনকারী বিশেষ বৈশিষ্ট্য (যেমন প্রেম, করুণা বা শান্তি) অর্জন বা ঐশ্বরিক হয়ে উঠার (যেমন বিশুদ্ধ আলো, শক্তি বা চেতনা) কল্পনা করে। এটি যোগ শিক্ষকদের দ্বারা অনুশীলনের শুরুতে নির্দিষ্ট অনুভূতি বা মনের ভাব সৃষ্টি করতেও ব্যবহৃত হয়। হিন্দু সাহিত্যে, ভাবনা এমন ধারণা যা প্রায়শই দেবতাকে দায়ী করা হয়, যেমন ভগবদ্গীতায় কৃষ্ণ: হে পুরুষোত্তম, পরম পুরুষ! হে ভূত-ভাবনা, সৃষ্টিকর্তা! হে ভূতেশ, সকল সৃষ্টির পিতা! হে দেব-দেব, দেবতাদের দেবতা! হে জগৎ-পতি, বিশ্বজগতের কর্তা! আপনি একাই আপনার নিজের শক্তি দ্বারা নিজেকে জানেন। — ব্যাস, ভগবদ্গীতা, অধ্যায় ১০, শ্লোক ১৫-এর জন্য আরোপিত বৌদ্ধধর্মে, এটি মানসিক বা আধ্যাত্মিক ব্যায়ামকে বোঝায় যার উদ্দেশ্য স্বাস্থ্যকর মানসিক অবস্থা গড়ে তোলা যা বৌদ্ধ পথের উপলব্ধি সহজতর করে। পালি সূত্রে ভাবনা প্রায়ই যৌগিক বাক্যাংশ পাওয়া যায় যা নির্দিষ্ট অনুষদের বিকাশের ক্ষেত্রে সময়ের সাথে সাথে ব্যক্তিগত, ইচ্ছাকৃত প্রচেষ্টা নির্দেশ করে। জৈনধর্মে, ভাবনা বলতে "সঠিক ধারণা বা ধারণা" বা "উপকথার নৈতিকতা" বোঝায়। Rhys Davids & Stede (1921-25), p. 503,"Bhāvanā", retrieved 9 December 2008 from "U. Chicago". Monier-Williams (1899), p. 755, see "Bhāvanā" and "Bhāvanā", retrieved 9 December 2008 from "U. Cologne", ওয়েব্যাক মেশিনে আর্কাইভকৃত ২০০৯-০৩-০৪ তারিখে. Nyanatiloka (1980), p. 67. Pali Text Society (1921-1925), “bhāvanā”, in Pali-English Dictionary‎, London: Chipstead Bhavana, Definition - What does Bhavana mean?, Yogapedia www.wisdomlib.org (২০২০-০৫-০৮)। "Verse 10.15 [Bhagavad-gita]"। www.wisdomlib.org (ইংরেজি ভাষায়)। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gethin 1998, s.v. "The practice of calm meditation". Gethin, Rupert (1998), Foundations of Buddhism (Kindle ed.), Oxford University Press.